《同诸友寻幽登飞来峰》
宋代·释文珦

湖际山何限，飞来独著名。
玲珑疑鬼凿，崷崒自天成。
猿去犹存洞，龙归尚有泓。
树因含玉润，泉为炼丹清。
桂了排空落，莲花浥露擎。
鹫形传佛国，灵应动神京。
翻译贤人迹，稽留隐者情。
修藤垂万岁，孤石记三生。
夜讲台偏古，春风桧重荣。
宾玉辞可讯，慧理塔难平。
客至心多恋，僧居虑自轻。
跻攀虽诘屈，临眺独高明明。
观阙雄三岛，衣冠迈百城。
东南且行在，西北待经营。
溟涨无涯涘，江流但注倾。
一时归眼界，终古播诗声。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。